

**ΓΡΑΦΕΙΟ ΤΥΠΟΥ**

Αθήνα, 22 Οκτωβρίου 2018

**Δελτίο Τύπου**

**Ολοκλήρωση της ηλεκτρονικής αξιολόγησης των Δημοσίων Υπαλλήλων-Εγκύκλιος της Υπουργού Μαριλίζας Ξενογιαννακοπούλου**

Με εγκύκλιο της Υπουργού Διοικητικής Ανασυγκρότησης **Μαριλίζας**

**Ξενογιαννακοπούλου** προβλέπονται οι απαραίτητες ενέργειες για την

ολοκλήρωση της ηλεκτρονικής αξιολόγησης των δημοσίων υπαλλήλων για έτος 2017.

Στο τελικό στάδιο της ηλεκτρονικής διαδικασίας, ολοκληρώνεται ο απαραίτητος έλεγχος των στοιχείων από τις αρμόδιες Διευθύνσεις Διοικητικού των Φορέων του Δημοσίου, διενεργείται αυτόματα η εξαγωγή των τελικών αποτελεσμάτων και γνωστοποιούνται οι εκθέσεις αξιολόγησης στους αξιολογούμενους, καθώς και η

προβλεπόμενη δυνατότητα άσκησης του δικαιώματος της ένστασης ενώπιον της Ειδικής Επιτροπής Αξιολόγησης σύμφωνα με τις νόμιμες προϋποθέσεις.

Με την περάτωση του τελικού σταδίου της ηλεκτρονικής διαδικασίας θα παρέχεται άμεσα η πληροφόρηση και η πρόσβαση των ενδιαφερομένων στα αποτελέσματα της αξιολόγησης, μειώνοντας στο ελάχιστο τη διοικητική επιβάρυνση για τους Φορείς και ενισχύοντας της διαφάνεια στη διοικητική λειτουργία.

Η πλήρης εφαρμογή του ηλεκτρονικού συστήματος αξιολόγησης συμβάλλει στη βελτίωση της διοικητικής λειτουργίας και στην εξοικονόμηση σημαντικών πόρων για το Ελληνικό Δημόσιο.

*Το πλήρες κείμενο της εγκυκλίου, αναρτάται στην ηλεκτρονική διεύθυνση http://www.minadmin.gov.gr*

[](https://www.facebook.com/minadmin.gov.gr/)[](https://twitter.com/MinAdminGR)[](http://dimosio2020.gov.gr/)[](http://www.minadmin.gov.gr/)[](http://www.minadmin.gov.gr/?p=21833)